See ilmus NH-s 19. okt 1972 "Õhtupoolik  Juhan Auliga" ja ilmselt sellepärast, et ta sai 15. okt 75-aastaseks. Tegin tollal teaduselehekülge "Orbis Scientiarum" ja ei mäleta, palju sellest loost välja võeti. Tema jõudmine antropoloogiani, 1927/28 aasta uuringud Sõrve poolsaarel, soov läbi uurida kogu Saaremaa, järeldused, et segasaarlaste kehaline areng oli parem kui puhtsaarlastel ja et nad ka vaimselt arengult olid mitmekesisemad. Siis uurimistest sõjaväes, kus ta üle terve Eesti mõõtis 15 000 sõdurit. Väljakaevatud luude uurimine, eriti Ardu ja  Sope luustike osas. teaduslikud kohtumised Weidenreichi jt-ga. jne. Näiteks Andrus Saarestega kavandas ta enne sõda huvitavat koostööd: Saareste tundis inimese kuuluvuse ära keele järgi, Aul näo järgi. Jne.  1972. a pidas ta oluliseks antroploloogia praktilist kasutamist - eri kutsealadel töötajate ja kooliõpilaste omapärade tundmaõppimist ja seaduspärasuste selgitamist.  Vabandust, et nii pikk kommentaar sai. Seda ka veel, et Aul oli muuhulgas andekas viiulimängija.